میلاددان اوّل ۴-جو عصرده ارسطو مریخین چوْخ اۇزاق‌دا اوْلدوغونو بیل‌دیره‌رک مریخ آیین آرخاسیندا یوْخ اوْلدوغونو قئید ائتدی.ایسکندریه ده یاشایان پتولومی مریخین اوْربیتال حرکتی مسئله حاقیندا مۆلاحیضه یوروتمه‌یه چالیش‌دی. پتولومیین موْدلی و اوْنون نوجوم اۆزرینده کوللکتیو ایشی آلماگست کوللکسیاسیندا تقدیم ائدیلدی. آلماگست نؤوبتی ۱۴ عصر اۆچون غرب آسترونومیاسیندا اعتیبارلی تراکتات اوْلدوقدیم چین ده‌کی ادبیات تصدیقلییر کی، مریخ میلاددان اوّل ۴-جو عصردن گئج اوْلماماقلا چین آسترونوملاری طرفیندن بیلینیردی. چاغمیزین V عصرینده هیند نجومی متنی سوریا سیددهانتا مریخین دیامتراینی حسابلاییردی. شرقی آسیا مدنیتلرینده مریخ قدیمی شکیل‌ده بش المنته اساس‌لاناراق "اوْد اۇلدوزو" (火星) اوْلاراق آدلاندیریلیردی.